**Терроризм актілерінің алдын алу бойынша халыққа жадынама**

**Байқаңыз!** Тек сіз ғана подъезде, аулада, көшеде бөтен заттар мен адамдарды дер кезінде анықтай аласыз.

**Мұқият болыңыз!** Айналадағылардың мінез-құлқына, иесіз және жағдайға сәйкес келмейтін заттардың болуына назар аударыңыз.

**Өз үйіңіздің қауіпсіздігін қамтамасыз етіңіз:** подъезге домофоны бар темір есік орнатыңыз, күн сайын жертөлелердің, шатырлардың және техникалық үй-жайлардың жабылуын тексеріңіз.

Көліктегі жолаушының қауіпті мінез-құлқында **ештеңе байқамағандай кейіп танытпаңыз!** Сіздің көлікте жүру қауіпсіздігіне толық құқыңыз бар.

Ешқашан сақтауға немесе басқа адамға беруге, тіпті ең қауіпсіз заттарды да қабылдамаңыз.

Күдікті затты адамсыз жерде табу сіздің сақтықты әлсіретпеуі керек. Қаскүнем оны қорқып тастай салуы мүмкін.

Тіпті сізде жарылғыш заттармен жұмыс жасау тәжірибесі болса да, оларды ұстамаңыз. Қолдан жасалған жарғыштар өте сезімтал болады.

Күдікті затқа жақындамаңыз, тіпті ұстамаңыз, бұл **сіздің өміріңізге қауіпті** болуы мүмкін.

**Балаларыңызды қауіпсіздік шараларына үйретіңіз:** көшеде танымайтын адамдармен сөйлеспеңіз, таныс емес машиналарға отырмаңыз және бейтаныс адамдарға есік ашпаңыз, қараусыз қалған ойыншықтарды алмаңыз және басқа да заттарға жақындамаңыз.

**Күдікті тұлғаларды анықтаған кездегі халыққа жадынама**

**Терроризм актісін жоспарлауды немесе дайындауды куәландыратын белгілер:**

1) сіз жұмыс істейтін (жиі баратын) ғимарат айналасында немесе үй ауласында күдікті адамдардың бірнеше рет пайда болуы, фото және бейне түсірілімдер, сондай-ақ қойындәптерге жазбалар жүргізу;

2) құқық қорғау органдарының қызметкерлерімен кездесуден және бейнебақылау камераларынан жалтару ( басын төмен түсіру, теріс айналу, бетін жасыру);

3) жертөлеге және ғимараттардың шатырына оларға техникалық қызмет көрсетуге қатысы жоқ адамдардың енуі;

4) бейтаныс адамдардың әкімшілік және тұрғын үйлердің күзетшілерімен және қызмет көрсету персоналымен негізсіз байланысқа түсуі, олардан жұмыс режимі, қауіпсіздікті қамтамасыз ету жөніндегі шаралар және т. б. туралы мәліметтерді сұрастыруы;

5) бөтен адамдардың елеусіз жұмысты орындауға қомақты сыйақыға дайын адамдарды іздеуі (пакетті, орауды, сәлемдемелер беру);

**Күдікті адамдар табылған жағдайда келесі әрекеттерді орындау қажет:**

1) Өз бетімен ұстауға әрекет жасамау;

2) Олар туралы Құқық қорғау органдарына дереу хабарлау;

3) Байқатпай адамдардың санын, сыртқы келбетінің, киімінің және олардың қолындағы заттардың нақты белгілерін, пайдаланылатын автомобильдердің маркалары мен нөмірлерін, қозғалыс бағытын белгілеу;

**Күдікті заттар табылған кезде халыққа жадынама**

Заттың сыртқы түрі оның нақты мақсатын жасыра алады. Жарылғыш құрылғылар үшін камуфляж ретінде кәдімгі тұрмыстық заттар: сөмкелер, пакеттер, ораулар, қораптар, ойыншықтар және т. б. қолданылатынын **біліңіз.**

**Табылған заттың жарылыс қауіптілігін куәландыратын белгілер:**

1) машинаның жанында, баспалдақта, пәтерде және т. б. жерлерде белгісіз ораудың немесе қандай да бір заттың болуы;

2) бөтен сөмке, портфель, қорап, қандай да бір зат; машинаның, пәтердің есіктерінің, подъездегі табылған затты әдеттен тыс орналастыру;

3) тартылған сым, заттардың сыртынан көрініп тұрған сым, қуат көзі немесе оқшаулағыш таспа;

4) күдікті заттан шыққан шулар (сағат механизміне тән дыбыс, төмен жиілікті шу).

**Егер сіз күдікті затты тапқан болсаңыз, бұл фактіні назардан тыс қалдырмаңыз:**

1. *Қоғамдық көлікте:*

- жақын жердегі адамдардан сұраңыз және заттың (сөмкелер және т. б.) кімге тиістілігін немесе оны кім қалдыра алатындығын анықтауға тырысыңыз;

- егер иесі анықталмаса, олжа туралы жүргізушіге немесе кондукторға дереу хабарлаңыз;

1. *Үйіңіздің подъезінде:*

- көршілерден сұраңыз, мүмкін, зат оларға тиесілі шығар. Егер иесі табылмаған болса, ол туралы дереу құқық қорғау органдарына хабарлаңыз (тел: 102, 112);

1. *Көшеде, саябақта және т.б.*

- егер мүмкіндік болса, айналаңызға қарап, иесін табуға тырысыңыз. Егер ол анықталмаса, ол туралы дереу құқық қорғау органдарына хабарлаңыз (тел: 102, 112);

- затқа бөгде адамдарды жақындатпауға тырысыңыз. Құқық қорғау органдарының қызметкерлері келгеннен кейін заттың табылған уақыты туралы ақпарат беріңіз.

1. *Мекемеде, ұйымда:*

- табылған зат туралы дереу күзет қызметкеріне немесе объект әкімшілігіне хабарлаңыз;

Жарылғыш құрылғы болуы мүмкін күдікті заттармен дербес әрекет жасамаңыз - бұл олардың жарылысына әкеп соғуы мүмкін.

**Қатаң түрде тыйым салынады:**

- заттарды ашуға, орнынан жылжытуға, көтеруге, ауыстыруға, қолына алуға;

- затты қалтаға, сөмкеге, портфельге және т.б. салуға болмайды;

- затты жерге көмуге және су қоймаларына тастауға болмайды;

- заттардан шығып тұрған сымдарды жұлып немесе тартуға, оларды зиянсыздандыруға әрекет жасауға;

- тауып алған таныс емес заттарды қолдануға;

- тауып алған заттарға жақын жерде радио – электро құрылғыларды, ұялы телефонды қолдануға;

**Жарылыс құрылғысының іске қосылуы нәтижесінде ғимараттар конструкцияларының сынығы астында қалған халыққа жадынама**

Егер сіз жарылыс аймағында болсаңыз, есіңіз бар болса және қозғала алсаңыз, онда бірінші кезекте түтін мен от жоқ жерге қарай қозғалуға тиіссіз.

Егер сіз жарылыс кезінде зардап шекпесеңіз, ал жаныңызда зардап шеккендер бар болса, олардың жағдайын бағалаңыз: пульс бар ма, адам санасында ма. Қандай жағдайда да оны мүсәтір спирті арқылы сезімге келтіруге тырыспаңыз. Естен тану - бұл сыртқы әсерге ағзаның қорғаныс реакциясы. Оның сүйектерін мұқият қарап шығыңыз, зардап шегушінің сынығы болмаса, оны қырынан жатқызыңыз. Шалқасынан жатқан жағдайда ол құсу массасымен қақалуы, етпетінен жатқанда – тұншығып қалуы мүмкін. Артериялық қан кетуде (қан алқызыл түсті, фонтан болып ағады) жараны ең болмаса саусақпен тез бастыру керек, содан кейін белдікпен, жіптермен жарадан жоғары байлау керек.

Егер сіз ғимарат конструкциясының сынықтарының астында болсаңыз, сабырлық сақтауға тырысыңыз. Терең және бірқалыпты тыныс алыңыз. Құтқарушылар сізді құтқарады деп сеніңіз. Дауыс шығарып немесе бір нәрселерді қағып, дыбыспен адамдардың назарын аударыңыз. Егер сіз ғимарат сынықтарының астында тереңде болсаңыз, сізді эхопеленгатормен табу үшін кез келген металл затты (сақина, кілттер және т.б.) солға - оңға жылжытыңыз.

Жабық кеңістікте от жақпаңыз. Оттегіні сақтаңыз.

Жаңа құлауды туғызбауға тырысып, мұқият қозғалыңыз, сырттан келетін ауаның қозғалуына назар аударыңыз. Егер сізде мүмкіндік болса, қол астындағы заттар (тақталар, кірпіштер және т. б.) арқылы төбені құлаудан бекітіңіз және көмек күтіңіз. Қатты шөлдеген кезде аузыңызға кішкене тас салып, оны сорыңыз, мұрынмен дем алыңыз.

**Кепілдікке алған жағдайдағы іс-әрекеттер бойынша халыққа жадынама**

Кепілге алудың әрбір нақты жағдайы өзгеше және басқалардан ерекшеленеді.

Егер сізді кепілдікке алған жағдайда:

1) мүмкіндігінше тезірек өзіңізді қолға алып, тыныштаныңыз және үрейленбеңіз;

2) Егер сізді байлап тастаса немесе көзіңізді байласа, өзіңізді қолға алыңыз, терең дем алыңыз;

3) өзіңізді физикалық, моральдық және эмоционалдық тұрғыда қатаң сынаққа дайындаңыз; Кепілдікке алған көп жағдайда адамдар тірі қалатынын есіңізде ұстаңыз. Арнайы және құқық қорғау органдарының қызметкерлері сізді құтқару үшін іс әрекеттер жасап жатырғанына сенімді болыңыз.

4) қашқан кезде құтылып шығуға толық сенімің болмаса, қашуға тырыспаңыз.

5) террористер туралы көбірек ақпаратты есте сақтаңыз. Олардың санына, қару-жарақ түрлеріне, сыртқы келбетіне, дене бітімінің, екпінінің және әңгіме тақырыптарының, темпераменттің, мінез-құлық мәнерінің және т.б. сипаттамалық ерекшеліктеріне назар аудара отырып, барынша толық сөздік портрет жасау орынды;

6) әр түрлі белгілері бойынша өзіңіздің орналасқан жеріңізді анықтауға тырысыңыз;

7) сізді босату бойынша белсенді шаралар қолданылған жағдайда зардап шекпеу үшін, мүмкіндігінше терезеден, есіктерден және ұрлаушылардың өзінен алшақ орналасқан дұрыс (үй-жайдың шабуылы, мергендердің қылмыскерлерді зақымдауға арналған оғы және т. б.);

8) ғимаратты шабуылмен алған жағдайда қолыңызды желкеңізге қойып, еденге етпетінен жату ұсынылады;

9) егер сізге шабуыл жасау және басып алу кезінде алдымен (сіздің жеке басыңызды анықтағанға дейін) қылмыскерлер сияқты дөрекі қараса, ашуланбаңыз. Сіздің қолыңызға кісен салуы, байлап тастауы, эмоционалдық немесе физикалық тұрғыда жарақаттауы, жауап алуы мүмкін. Осындай жағдайларда шабуылдаушылардың осындай әрекеттеріне (шынайы қылмыскерлерді анықтағанша) түсіністікпен қараңыз.

**Ұрлаушылармен қарым-қатынас:**

1) агрессивті қарсылық көрсетпеңіз, шұғыл және қауіпті қимыл жасамаңыз, террористерді ойланбаған әрекеттерге итермелемеңіз;

2) мүмкіндігінше ұрлаушыларға тікелей қарауға тырыспаңыз;

3) басынан бастап (әсіресе бірінші жарты сағатта) ұрлаушылардың барлық бұйрықтары мен өкімдерін орындаңыз;

4) сабырлы болыңыз. Жәй сөйлесіңіз. Басқыншылардың ашуын тудыруы мүмкін әрекеттерге жол бермеңіз;

5) өзіңізді тыныш ұстаңыз, өз қадір-қасиетіңізді сақтаңыз. Басқыншылардың бұйрықтарын орындауға үзілді – кесілді қарсы болмаңыз, бірақ өз өтінішіңізді айтуға қорықпаңыз.

6) қатты стресс жағдайында пайда болуы мүмкін денсаулық мәселелеріңіз болса, бұл туралы сізді ұстап алған адамдарға жәй дауыспен мәлімдеңіз. Бірте-бірте қалыптасқан жағдайды ескере отырып, сіздің жайлылығыңызды жақсартуға байланысты сұраулар деңгейін арттыруға болады.

**Кепілдіктің жағдайы ұзақ болған кезде:**

1) жаны ашу, ашулану сияқты сезімдердің пайда болуына жол бермеңіз. Болашақ сынақтарға өзіңізді іштей дайындаңыз. Ақыл-ой белсенділігін сақтаңыз;

2) шарасыздыққа жол бермеңіз, бұл үшін ішкі өзін-өзі тану ресурстарын пайдаланыңыз;

3) жағымды нәрселер туралы ойлаңыз және есте сақтаңыз. Есіңізде болсын, босату мүмкіндігі уақыт өте келе өседі. Қазір сізді тезірек босату үшін барлық мүмкіндіктер жасалатынына сенімді болыңыз;

4) үнемі өзіңізге қандай да бір іс әрекет табыңыз (физикалық жаттығулар, оқу, өмірлік естеліктер және т. б.);

5) әлсіреп қалмау үшін,қандай тамақ берсе де бас тартпаңыз. Тәбеттің және салмақтың жоғалуы осындай төтенше жағдайда қалыпты құбылыс болып табылады.

**Психологиялық тұрақтылықты сақтау – кепілдіктегі адамды құтқарудың маңызды шарттарының бірі.** Мұнда жағымсыз сезімдер мен уайымдардан алаңдататын, ойдың айқындығын сақтауға, жағдайды барабар бағалауға мүмкіндік беретін кез келген әдіс-тәсілдер жақсы. Келесі ережелерді меңгеру пайдалы:

1) осы жағдайларда қол жетімді дене жаттығуларын жасаңыз;

2) аутотренинг пен медитацияны қолдану тәжірибесі барлық жағынан да өте пайдалы, олар өз психикасын бақылауға көмектеседі;

3) оқылған кітаптарды, өлеңдерді, әндерді ішіңізден есіңізге түсіріңіз, әр түрлі қиындықтардан шығу әрекеттерін дәйекті ойластырыңыз (математикалық есептерді шешіңіз, шетелдік сөздерді еске түсіріңіз және т.б.). Сіздің ақылыңыз жұмыс істеу керек;

4) егер мүмкіндік болса, мәтін мүлдем қызықты болмаса да, қолыңызда болған нәрселерді оқыңыз. Жазғаныңызды тартып алатынын бісеңіз де жаза беруге болады. Ақыл-ойды сақтауға көмектесетін процестің өзі маңызды;

5) болған оқиғаны жүрекке жақын алмай, сізбен болған жағдайды алыстан, яғни бөтен адамның басына туған қиындық деп қарауға тырысыңыз, ақырына дейін оқиғаның жақсы аяқталатынына сеніңіз.

**Эвакуация туралы ақпарат алу кезіндегі халықтың іс-әрекеті бойынша жадынама**

Егер эвакуацияның басталуы туралы ақпаратты үйде отырып естісеңіз:

- ауа райы бойынша киініңіз, құжаттарды, ақшаны, құндылықтарды алыңыз;

- электр жарығын, газды, суды, пештегі (каминдағы) отты өшіріңіз;